เผื่อเวลาเดินทาง ย้ำ 6 พ.ย. ปิดปรับปรุงสะพานเข้าสนามบินดอนเมือง
(ภาพถนน จาก Google Maps),ทอท. แจ้งเตรียมรื้อสะพานและปิดการจราจร บริเวณฝั่งขาออก สะพานเข้าท่าอากาศยานดอนเมือง ตั้งแต่ เวลา 22.00 น. วันที่ 6 พ.ย.นี้ เป็นต้นไป แนะผู้โดยสารเผื่อเวลาเดินทางมาท่าอากาศยาน ล่วงหน้า 2-3 ชั่วโมง เพื่อป้องกันการตกเที่ยวบิน,วันที่ 2 พ.ย.60 นายนิตินัย ศิริสมรรถการ กรรมการผู้อำนวยการใหญ่ บมจ.ท่าอากาศยานไทย (AOT) หรือ ทอท. กล่าวว่า ตามที่กรมทางหลวงมีโครงการปรับปรุงทางหลวงหมายเลข 31 (ถนนวิภาวดีรังสิต) ฝั่งขาออก บริเวณสะพานเข้าท่าอากาศยานดอนเมือง โดยเพิ่มช่องจราจรทางตรงเป็น 3 ช่องจราจร เพื่อเพิ่มประสิทธิภาพการเดินทาง และลดปัญหาการจราจรหนาแน่น เนื่องจากลักษณะเส้นทางเป็นคอขวดนั้น จึงจะทำการรื้อสะพานและปิดการจราจรบริเวณดังกล่าว เพื่อเริ่มดำเนินการก่อสร้างฯ ตั้งแต่เวลา 22.00 น. วันที่ 6 พ.ย.60 เป็นต้นไป โดยคาดว่าจะดำเนินการแล้วเสร็จในเดือน ก.ย.61,สำหรับ ในช่วงเวลาที่มีการก่อสร้างเพิ่มช่องจราจร ประชาชนสามารถใช้เส้นทางเข้าท่าอากาศยานดอนเมืองได้ 3 เส้นทาง คือ 1. สะพานทางเข้าหน้าคลังสินค้า (ถนนวิภาวดีรังสิตฝั่งขาออก) 2. ทางยกระดับอุตราภิมุข (ดอนเมืองโทลล์เวย์) และ 3. สะพานกลับรถฐานทัพอากาศ เพื่อเข้าช่องทางประตู 3 (ถนนวิภาวดีรังสิตฝั่งขาเข้า),อย่างไรก็ตาม ในช่วงระยะการดำเนินการอาจมีการจราจรติดขัด ทอท.จึงขอแนะนำให้ผู้โดยสารเผื่อเวลาเดินทางมายังท่าอากาศยาน ล่วงหน้า 2-3 ชั่วโมง เพื่อป้องกันการพลาดเที่ยวบิน.
ทอท. แจ้งเตรียมรื้อสะพานและปิดการจราจร บริเวณฝั่งขาออก สะพานเข้าท่าอากาศยานดอนเมือง ตั้งแต่ เวลา 22.00 น. วันที่ 6 พ.ย.นี้ เป็นต้นไป แนะผู้โดยสารเผื่อเวลาเดินทางมาท่าอากาศยาน ล่วงหน้า 2-3 ชั่วโมง เพื่อป้องกันการตกเที่ยวบิน
สนามบินดอนเมือง,สะพานสนามบินดอนเมือง,ปิดสะพานเข้าสนามบิน,ทอท.,ดอนเมือง,ข่าวทั่วไป